stanford-oval/wikipedia huggingface dataset:
Elisa Hakamäki

Elisa Marjaana Hakamäki (s. 30. huhtikuuta 1985 Tampere) on suomalainen pikajuoksija ja pika-aitajuoksija. Hän on edustanut vuodesta 2013 lähtien Lahden Ahkeraa ja sitä ennen Tampereen Pyrintöä. Häntä ovat valmentaneet Simo Volanen, Leena Aura ja vuodesta 2005 Heikki Lehti.
Hakamäki sijoittui Tampereen alle 20-vuotiaiden EM-kilpailuissa 2003 kahdeksanneksi 100 metrin aitajuoksussa ja juoksi ankkuriosuuden Suomen pronssijoukkueessa 4 × 100 metrin viestissä. Grosseton alle 20-vuotiaiden MM-kilpailuissa 2004 hän oli 100 metrin aitajuoksussa seitsemäs.
Hakamäki edusti Suomea aikuisten maaottelussa ensimmäisen kerran Helsingissä 2003. Parhaimmillaan hän on sijoittunut neljänneksi hallimaaottelun 60 metrin aitajuoksussa Tampereella 2009. Kalevan kisoissa hän on saanut 200 metrin juoksussa pronssia 2004 sekä 100 metrin aitajuoksussa hopeaa 2008 ja pronssia 2004. Viestijuoksun SM-kilpailuissa hän on saavuttanut 4 × 100 metrin viestissä kultaa 2009 ja 2015 ja pronssia 2006. Sisäratojen SM-kilpailuissa hän on sijoittunut 60 metrin juoksussa kolmanneksi 2003 ja 2004 sekä 60 metrin aitajuoksussa toiseksi 2009.
Henkilökohtaiset ennätykset > Ulkoradat

| Laji | Aika | Paikka | Päivä  |
| --- | --- | --- | --- |
| 100 m | 11,80 | Tornio | 16. elokuuta 2003 |
| 200 m | 24,29 | Vaasa | 1. elokuuta 2004 |
| 400 m | 59,16 | Jyväskylä | 19. kesäkuuta 2013 |
| 100 m aj | 13,56 | Vaasa | 30. heinäkuuta 2004 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 7,56 | Helsinki | 21. helmikuuta 2004 |
| 60 m aj | 8,38 | Tampere | 14. helmikuuta 2004 |
Everything (Alanis Morissetten kappale)

| ”Everything” Alanis Morissette |
| --- | --- | --- |

Singlen tiedot
 Albumilta: So-Called Chaos
 Äänitetty : 2003
 Julkaistu: 13. huhtikuuta 2004
 Formaatti: CD maxi-single
 Tekijä(t): Alanis Morissette
 Tuottaja(t): Alanis Morissette John Shanks Tim Thorney
 Tyylilaji: pop rock
 Kesto: 04.36
 Levy-yhtiö: Maverick
Alanis Morissetten muut singlet
| ”Precious Illusions” 2002 | ”Everything” 2004 | ”Out Is Through” 2004 |
Everything on kanadalaisen laulaja-lauluntekijä Alanis Morissetten kappale hänen kuudennelta studioalbumilta, So-Called Chaos. Se julkaistiin albumilta singlenä 13. huhtikuuta 2004. Kappaleen on tehnyt Alanis Morissette ja sen tuotti Alanis Morissette, John Shanks ja Tim Thorney. Singlelle tehtiin musiikkivideo, jonka ohjasi Meiert Avis. Kappale on myös vuoden 2006 elokuvan Clerks II soundtrackissa.
Listasijoitukset

| Lista | Sijoitus |
| --- | --- |
Austrian Singles Chart: 12
Canadian Singles Chart: 3
Dutch Singles Chart: 43
French Singles Chart: 63
Swiss Singles Chart: 22
UK Singles Chart: 22
Australian Singles Chart: 15
Irish Singles Chart: 26
Norwegian Singles Chart: 17
German Singles Chart: 29
Italian Singles Chart: 7
U.S. Billboard Hot 100: 76
U.S. Billboard Top 40 Mainstream: 36
U.S. Billboard Adult Top 40: 4
U.S. Billboard Triple A Songs: 1
Käännös suomeksi
Entering Heaven Alive

| Entering Heaven Alive Jack White |
| --- | --- | --- |

Studioalbumin tiedot
 Julkaistu: 22. heinäkuuta 2022
 Kesto: 40.10
 Levy-yhtiö: Third Man
Jack Whiten muut julkaisut
| Fear of the Dawn 2022 | Entering Heaven Alive 2022 | No Name 2024 |
Entering Heaven Alive on yhdysvaltalaisen rock-laulaja Jack Whiten studioalbumi, joka julkaistiin 22. heinäkuuta 2022.
Kappaleet

A Tip From You to Me – 2.42
All Along the Way – 3.52
Help Me Along – 4.46
Love is Selfish – 2.52
I’ve Got You Surrounded (With My Love) – 4.24
Queen of the Bees – 2.30
A Tree on Fire From Within – 2.59
If I Die Tomorrow – 2.59
Please God, Don’t Tell Anyone – 4.00
A Madman From Manhattan – 4.26
Taking Me Back (Gently) – 4.35
Arvostelut

Keskisuomalainen:
Kulttuuritoimitus:
Soundi:
Fingolfin

Fëanor ja Fingolfin kuvattuna.
Fingolfin on J.R.R. Tolkienin Arda-aiheisissa kirjoissa esiintyvä fiktiivinen fantasiahahmo. Fingolfin on noldor-sukuinen haltia.
Fingolfinin isä oli koko noldorin alkuperäinen johtaja ja kuningas, Finwë, joka johti noldorin Keski-Maasta Valinoriin. Melkor Morgoth vihasi suuresti Finwëä ja tappoi hänet lopulta. Finwëllä oli myös kaksi muuta poikaa, joista Feänor oli vanhin ja Finarfin nuorin, Fingolfinin ollessa keskimmäinen. Finwën kuoltua ja Morgothin varastettua Silmarilit Feänor johti noldorin maanpakoon Beleriandiin. Siellä Feänor kuoli, jolloin Fingolfinista tuli noldorin korkea kuningas. Dagor Bragollachin jälkeen Fingolfin menetti kaiken toivon noldorin menestykseen, totesi kaiken olevan hyödytöntä ja ratsasti kaksintaisteluun Morgothia vastaan. Hän haavoitti Morgothia seitsemästi, mutta lopulta kompastui epätasaisella alustalla, jolloin Morgoth laski jalkansa haltiakuninkaan niskalle. Vielä viimeisellä epätoivoisella iskullaan hän kuitenkin sai iskettyä Morgothia jalkaan. Sen jälkeen Morgoth tappoi Fingolfinin, jolloin noldorin korkeaksi kuninkaaksi tuli hänen poikansa Fingon. Hänen muut lapsensa olivat Turgon, Aredhel ja Argon.
For My Lady

For My Lady on The Moody Blues -yhtyeen kappale vuonna 1972 julkaistulla albumilla Seventh Sojourn. Sen on kirjoittanut yhtyeen huilisti Ray Thomas. Kappale julkaistiin myös ”I'm Just a Singer (In a Rock and Roll Band)” -singlen b-puolella.[lähde? ]
Neumann levytti kappaleesta suomenkielisen version ”Naiselleni”, johon hän kirjoitti suomenkieliset sanat. Kappale julkaistiin hänen ensimmäisellä sooloalbumillaan Albion vuonna 1986. Sovituksen on tehnyt Pave Maijanen. Kappale on myös Neumannin kokoelmalla Naiselleni.[lähde? ]
Ensyklopedistit

Encyclopédie
Ensyklopedisteilla viitataan yleensä joukkoon ranskalaisia 1700-luvun valistusajan ajattelijoita ja kirjailijoita, jotka tuottivat yhdessä ensyklopediaa Encyclopédie, ou dictionnaire raisonné des sciences, des arts et des métiers. Ensyklopedistit kannattivat tieteellistä rationalismia ja deismiä. Heidän johtohenkilöitään olivat Denis Diderot ja Jean le Rond d’Alembert.
Yleisemmin termi ensyklopedisti voi viitata henkilöön, joka toimittaa ensyklopediaa tai avustaa sen kirjoittamisessa.
Ensyklopedisteja > Aakkosjärjestyksessä

Jean le Rond d'Alembert
Antoine-Joseph Desallier d'Argenville
Boucher d'Argis
Arnulphe d'Aumont
Jacques-Nicolas Bellin
Jacques-François Blondel
Claude Bourgelat
Étienne Bonnot de Condillac
Louis-Jean-Marie Daubenton
Denis Diderot
César Chesneau Du Marsais
Marc-Antoine Eidous
Jean-Baptiste de La Chapelle
Guillaume Le Blond
André Le Breton
Antoine Louis
Paul Thiry d’Holbach
Chevalier Louis de Jaucourt
Edme-François Mallet
Jean-François Marmontel
Montesquieu
Jean-Jacques Rousseau
Pierre Tarin
François-Vincent Toussaint
Anne Robert Jacques Turgot
Urbain de Vandenesse
Gabriel-François Venel
Voltaire
Ensyklopedisteja > Artikkelien määrän mukaan

37 870 – Allekirjoittamattomia tai määräämättömiä
17 288 – Chevalier Louis de Jaucourt
5 394 – Denis Diderot
4 268 – Boucher d'Argis
1 925 – Edme-François Mallet
1 309 – Jean le Rond d'Alembert
994 – Jacques-Nicolas Bellin
720 – Guillaume Le Blond
707 – Gabriel-François Venel
693 – Louis-Jean-Marie Daubenton
541 – Antoine-Joseph Desallier d'Argenville
482 – Jacques-François Blondel
449 – Antoine Louis
428 – Marc-Antoine Eidous
414 – Baron d'Holbach
388 – François-Vincent Toussaint
344 – Jean-Jacques Rousseau
337 – Pierre Tarin
227 – Claude Bourgelat
214 – Jean-Baptiste de La Chapelle
199 – Urbain de Vandenesse
192 – Arnulphe d'Aumont
129 – César Chesneau Du Marsais
119 – Cahusac
108 – Le Roy
107 – Landois
91 – Beauzee
78 – Malouin
61 – Goussier
56 – Malouin
45 – Lenglet Du Fresnoy
41 – Daubenton; Diderot
39 – Yvon
39 – Daubenton; Vandenesse
32 – Boucher d'Argis
26 – de La Chapelle; d'Alembert
26 – Voltaire
25 – Diderot, Mallet
23 – Daubenton; Jaucourt
22 – Daubenton; le Subdelegue
21 – Barths
20 – Mallet, Diderot
20 – Formey
20 – Daubenton; Jaucourt
14 – Rousseau; d'Alembert
14 – Beauzee
13 – Watelet
13 – Boucher d'Argis
12 – Romain
12 – Douchet et Beauzee
12 – Daubenton, d'Argenville
11 – Diderot, Vandenesse
10 – Villiers
10 – Jean-François Marmontel
10 – Forbonnais
9 – Papillon
9 – Mallet; d'Alembert
9 – Daubenton; Daubenton, le Subdelegue
8 – Faiguet
7 – d'Argenville; Diderot
7 – Tarin
7 – Pestr
7 – Jaucourt
7 – Bellin
6 – Vandenesse; Diderot
6 – Toussaint; Mallet
6 – Durival
6 – Beauzee et Duchet
5 – d'Aubenton
5 – d'Alembert; Diderot
5 – Yvon; Diderot
5 – Venel; Venel
5 – Menuret
5 – Mallet; Mallet
5 – Diderot; Daubenton
5 – Daubenton; d'Argenville; Vandenesse
5 – Daubenton; Vandenesse; Diderot
5 – C. D. J.; Jaucourt
4 – d'Alembert; Mallet
4 – Romilly
4 – Rallier
4 – Louis; Diderot
4 – Blondel; Diderot
Ensyklopedisteja > Nimimerkeittäin

Encyclopédiessa artikkelien kirjoittajat on merkitty kirjaimilla artikkelin lopussa.
(A) - Boucher d'Argis
(a) - Lenglet Du Fresnoy
(B) - Cahusac
(b) - Venel
(C) - Pestré
(c) - Daubenton, le Subdélégué
(D) - Goussier
(d) - d'Aumont
(E) - de La Chapelle
(e) - Bourgelat
(F) - Dumarsais
(f) - de Villiers
(G) - Mallet
(g) - Barthès
(H) - Toussaint
(h) - Morellet
(I) - Daubenton
(K) - d'Argenville
(L) - Tarin
(M) - Malouin
(m) - Ménuret de Chambaud
(N) - Vandenesse
(O) - d'Alembert
(P) - Blondel
(Q) - Le Blond
(R) - Landois
(S) - Rousseau
(T) - Le Roy
(V) - Eidous
(X) - Yvon
(Y) - Louis
(Z) - Bellin
(*) - Diderot
(D.J.) - de Jaucourt
(—) - d'Holbach
(V.D.F.) - Forbonnais
(E.R.M.) - Douchet and Beauzée
Aiheesta muualla

Internet Encyclopedia of Philosophy: Encyclopedists (englanniksi)
Denis Diderot
Enterococcus

| Enterococcus |
| --- | --- |
 Enterococcus keuhkokudoksessa
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Bacilli
Lahko::  Lactobacillales
Heimo::  Enterococcaceae
Suku::  Enterococcus  Thiercelin & Jouhaud 1903 Schleifer & Kilpper-Bälz 1984
Lajit
 E. avium  E. durans  E. faecalis  E. faecium  E. solitarius  jne. 
Katso myös
   Enterococcus Wikispeciesissä   Enterococcus Commonsissa 
Infobox OKNimi-testi OK: 
Enterococcus eli enterokokit ovat suku grampositiivisia ketjukokkibakteereja. Tavallisimmat lajit ovat Enterococcus faecalis ja Enterococcus faecium.
Enterokokit kuuluvat suolen normaaliflooraan ja ovat yleisimpiä suoliston fakultatiivisesti anaerobisia bakteereita Escherichia colin jälkeen. Niitä esiintyy myös maaperässä, vedessä ja elintarvikkeissa. Enterokokit aiheuttavat infektioita lähinnä silloin, kun immuunipuolustus on jostain syystä heikentynyt, esimerkiksi vakavan sairauden vuoksi. Enterokokki-infektio voi olla lähtöisin omasta bakteerifloorasta tai sen voi saada tartuntana sairaalassa.
Enterokokit aiheuttavat tavallisimmin sairaalaoloissa virtsatieinfektioita, joiden hoitoon käytettäviä antibiootteja ovat nitrofurantoiini, ampisilliini ja amoksisilliini. Enterokokit voivat aiheuttaa myös endokardiitin henkilöille, joilla on sydämen läppävika, ja ne ovat yleisiä bakteremiassa. Endokardiitissa hoitoon käytetään usein ampisilliinin ja aminoglykosidin yhdistelmää.
Enterokokit ovat luonnostaan herkkiä seuraaville antibiooteille: amoksisilliini, ampisilliini, piperasilliini, nitrofurantoiini, karbapeneemit, vankomysiini ja teikoplaniini. Ne voivat kuitenkin olla sairaalassa resistenttejä muille edellä mainituille antibiooteille paitsi vankomysiinille ja teikoplaniinille. Vuonna 1986 löydettiin myös ensimmäinen vankomysiinille resistentti enterokokki (VRE).
VRE (vankomysiiniresistentti enterokokki)

Osa VRE-kannoista on vastustuskykyisiä sekä vankomysiinille että teikoplaniinille. Teikoplaani kuuluu samaan mikrobilääkeryhmäan kuin vankomysiini. Tavallisimmin VRE aiheuttaa infektioita sairaalahoidossa oleville potilaille.
Sairaalassa VRE voi tarttua henkilöstä toiseen hoitohenkilökunnan käsien kautta. Tavallisesti tartunta johtaa oireettomaan ulostekantajuuteen. VRE-tartunnoista vain osa on infektioita. VRE-infektio tulee tavallisimmin henkilöille, joiden puolustuskyky on heikentynyt. Tällaisia henkilöitä ovat mm. tehohoitopotilaat, syöpä- ja elinsiirtopotilaat ja potilaat, joille on tehty suuri leikkaus sekä potilaat, joilla on pitkäaikainen vierasesine, esim. kestokatetri tai keskuslaskimokatetri.
VRE:tä torjutaan hyvällä käsihygienialla. Likaiset kädet pestään vedellä ja saippualla, muuten käytetään alkoholipohjaista käsihuuhdetta. VRE-potilaan ja kantajan hoidossa käytetään kertakäyttöisiä suojakäsineitä toimenpidekohtaisesti. Tämän jälkeen käytetään aina käsihuuhdetta. Suojavaatteella estetään työvaatteiden tahrautuminen eritteistä. Sairaalassa VRE-potilas hoidetaan mahdollisuuksien mukaan erillisessä huoneessa tartuntavaaran vuoksi, koska VRE:n aiheuttamien infektioiden hoitaminen on hankalaa.
Terveyskeskuksen vuodeosastoilla, vanhainkodeissa ja palvelutaloissa VRE-positiiviset potilaat kohortoidaan omiin huoneisiin. Tärkeää on suojakäsineiden käyttö ja hyvä käsihygienia sekä tiukka kosketuseristys.
Altistuneina voidaan pitää koko hoitoyksikön asukkaita. Hoitolaitoksen kaikki pitkäaikaispotilaat seulotaan kahteen kertaan. Mikäli löytyy kaksi VRE-potilasta, kyseessä on epidemia. VRE-potilaan eristystoimien suhteen mietitään onko ruokailu ja vapaa-ajan vietto mahdollista yhteisissä tiloissa. Tärkeää on huomioida potilaan orientaantio ja kyky noudattaa ohjeita harkittaessa eristystoimia ja mahdollisuutta viettää kodinomaista elämää esim. palvelutalossa.
Kun kotona asuva VRE-potilas tulee laitoksen hoitojaksolle hoito- tai vuodeosastolle, hänet laitetaan kosketuseristykseen ja otetaan VRE-näyte. Vain, jos näyte on otettu viikon sisällä ja ollut negatiivinen, voidaan eristys purkaa.
Aiheesta muualla

Laji.fi: Enterococcus
National Center for Biotechnology Information (NCBI): Enterococcus, taxonomy (englanniksi)
UniProt Taxonomy: Enterococcus (englanniksi)
Everythang’s Corrupt

| Everythang’s Corrupt Ice Cube |
| --- | --- | --- |

Studioalbumin tiedot
 Julkaistu: 7. joulukuuta 2018
 Tyylilaji: rap, West Coast hip hop, Hardcore hip hop
 Kesto: 55.55
 Levy-yhtiö: Lench Mob Records, Interscope Records
Ice Cuben muut julkaisut
| I Am the West 2010 | Everythang’s Corrupt 2018 |   |
Singlet albumilta Everything’s Corrupt
 ”Everything’s Corrupt” Julkaistu: 31. lokakuuta 2012  ”Good Cop, Bad Cop” Julkaistu: 6. kesäkuuta 2017  ”Arrest the President” Julkaistu: 9. marraskuuta 2018  ”That New Funkadelic” Julkaistu: 4. joulukuuta 2018
Everythang’s Corrupt on yhdysvaltalaisen rap-artisti Ice Cuben kymmenes studioalbumi, joka julkaistiin 7. joulukuuta 2018.
Albumin ensimmäinen single "Everythang’s Corrupt" ilmestyi vuonna 2012. 9. marraskuuta 2018 Ice Cube julkaisi albumin toisen singlen "Arrest the President". 4. joulukuuta 2018 julkaistiin levyn kolmas single "That New Funkadelic".
Taustaa

Ice Cube ilmoitti työstävänsä Everythang’s Corrupt -nimistä albumia jo vuonna 2012. Albumin ilmoitettiin ilmestyvän toukokuussa 2014, mutta julkaisu kuitenkin peruuntui Ice Cuben kiireisen elokuvauran vuoksi. Syyskuussa 2018 albumille julkistettiin kansikuva. Lokakuussa 2018 Ice Cube ilmoitti albumin ilmestymispäiväksi 7. joulukuuta 2018.
Kappaleet

Super OG – 0.37
Arrest the President – 3.35
Chase Down the Bully – 4.06
Don't Bring Me No Bag – 3.37
Bad Dope – 3.22
On Them Pills – 3.58
Fire Water – 4.21
Streets Shed Tears – 4.01
Ain't Got No Haters – 3.35 (feat. Too $hort)
Can You Dig It? – 4.22
That New Funkadelic – 3.54
One for the Money – 2.21
Still in the Kitchen – 3.25
Non Believers – 3.47
Everythang's Corrupt – 3.17
Good Cop, Bad Cop – 3.28
Fenibuutti

| --- | --- |

Fenibuutti
Systemaattinen (IUPAC) nimi
4-amino-3-fenyylibutaanihappo
Tunnisteet
CAS-numero: 1078-21-3
ATC-koodi: N06BX22
PubChem CID: 14113
Kemialliset tiedot
Kaava: C10H13NO2
Moolimassa: 179.22 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika: 5,3 tuntia 
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Fenibuutti on 1960-luvulla Venäjällä kehitetty psykoaktiivinen aine. Sen loi orgaaninen kemisti Vsevolod Perekalin.
Vaikutukset

Fenibuutti on GABA-B agonisti ja sen vaikutuksia ovat muun muassa: uneliaisuus, rentoutuneisuus, sedaatio ja euforia. Sitä voidaan käyttää helpottamaan unettomuutta, jännitystä, ahdistusta, änkytystä ja alkoholin vieroitusoireita. Fenibuutti on myös nootropiini. Fenibuutti voi aiheuttaa sivuvaikutuksia kuten: väsymystä, ärtyneisyyttä, levottomuutta, pahoinvointia ja päänsärkyä.
Emil Vesterinen

Emil Vesterinen  (1. elokuuta 1886 Pielavesi – 21. marraskuuta 1968 Helsinki) oli suomalainen ylimetsänhoitajan arvonimen saanut metsänhoitaja ja Viron konsuli.
Henkilöhistoria

Emil Vesterisen vanhemmat olivat maanviljelijä Heikki Matti Vesterinen ja Maria Loviisa Karttunen ja puoliso vuodesta 1912 opettaja Madlena (Leeni) Ploompuu. Vesterinen tuli ylioppilaaksi Iisalmen yhteiskoulusta 1909, kävi Härnösandissa teknillisen metsä- ja sahakoulun 1912 ja valmistui metsänhoitajaksi 1913. Hän oli Tapion konsulentti ja toimitussihteeri 1913–1918, Helsingin maanviljelyslyseon opettaja 1918–1920, SOK:n metsänhoitaja 1919–1920, Viron konsuli Helsingissä 1920–1927 ja Metsätaloudellisen valistustoimiston, myöhemmin Metsätiedotustoimisto, johtaja 1927–1959. Ylimetsänhoitajan arvonimen hän sai 1946.
Julkaisuja

Koduste tarbepuude kokkuhoidmine, 1917
Halkojen hinnan jakautuminen metsänomistajain, hakkaajain, kuljetuskustannusten ja välittäjäin kesken vuoden 1917 alussa, 1917
Kantojen nostamisesta, 1918
Kuivan pihkan kokoominen: muutamia käytännöllisiä ohjeita, 1918
Tervateollisuus, 1918, Benjamin Helander, Emil Vesterinen
Mihin kelpaa havupuidemme pihka?, 1918
Pihkan juoksuttaminen männystä ja kuusesta, 1918
Polttopuut ja polttopuiden kauppa, 1920
Katsaus Eestin maataloudellisiin oloihin : Pohjois-Eestin maanviljelysseura, 1921
Eesti, 1922
Carl Robert Jakobson: Eestin kansallisen heräämisajan merkkimiehiä, 1926
Syskyjärven hovi: palanen rajakarjalaisen sydänmaaseudun historiaa, 1927
Koululaisten ja partiolaisten metsäkirja, 1927
Warkauden tehdas 1909–1929: palanen Keski-Savon teollisuuden historiaa, 1929
En hälsning från Mänttä berg, 1931
Sotilasnuoriso ja metsänviljely: kylvö- ja istutusohjeita sotilaille, 1933
Keravan puuteollisuus osakeyhtiö 1909–1934, 1934
Sotilaiden osanotto metsänviljelystyöhön, 1934
Suomen metsänhoitoyhdistyksen metsätaloudellinen valistustoimisto 1927–1937, 1938
Metsäretkeilystä, 1942
Pihkan keräyksen järjestely 25 vuotta sitten ja nyt, 1944
Kuudes pohjoismainen metsäkongressi: vaikutelmia kongressimatkalta, 1947
Metsätietoa nuorisolle, 1951
Muuan peruskirja, 1952
Helsingin metsänhoitajayhdistys r.y. = Helsingfors forstmästareförening r.f.: 25-vuotiskertomus 1927–1952, 1952
Metsämainostuksen rakenteesta, 1954
Evon metsäopiston perustamisvaiheita, 1962
Aiheesta muualla

80 vuotta. Metsätaloudellisen ajattelun edistäminen elämäntehtävänä. Helsingin Sanomat, 1.8.1966, s. 6.
Konsuli Emil Vesterinen : Helsingin kaupungin puistot ja ympäristön metsät, Helsingin Sanomat, 21.10.1928, nro 287, s. 27, Kansalliskirjaston digitaaliset aineistot
Emil Vesterinen : Saimaan rantametsät kaunistuvat, Helsingin Sanomat Viikkoliite, 18.08.1929, nro 33, s. 6, Kansalliskirjaston digitaaliset aineistot
Eotriceratops

| Eotriceratops |
| --- | --- |
 Taiteilijan näkemys
 Myöhäisliitukausi Maastricht-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Marginocephalia
Osalahko::  †Sarvinaamat Ceratopsia
Heimo::  †Ceratopsidae
Alaheimo::  †Chasmosaurinae
Suku::  †Eotriceratops  Wu et al., 2007
Laji::  xerinsularis
Kaksiosainen nimi
 † Eotriceratops xerinsularis  Wu et al., 2007 
Katso myös
   Eotriceratops Wikispeciesissä   Eotriceratops Commonsissa 
Infobox OKNimi-testi OK: 
Eotriceratops (nimen merkitys: ”sarastuksen Triceratops”) on sukupuuttoon kuollut sarvinaamoihin kuuluva kasvinsyöjädinosaurusten suku, joka eli myöhäisliitukaudella noin 68 miljoonaa vuotta sitten.
Ulkonäkö ja koko

Eotriceratops oli arviolta yhdeksän metriä pitkä dinosaurus ja sen arvioitu paino on noin 10 tonnia. Kallon pituus on noin kolme metriä. Lajilla oli myös epätavallisen oudon muotoinen sarvi.
Löytöhistoria

Ensimmäiset Eotriceratopsin jäänteet löysi Barnum Brown elokuun alussa vuonna 1910, mutta hän ei ottanut sitä talteen, koska oli kiinnostunut enemmän Albertosauruksesta. Tämän takia Eotriceratops ”virallisesti” löydettiin vasta tutkimusretkellä vuonna 2001 Dry Island Buffalo Jump Provincial Parkista, Albertan provinssista, Kanadasta. Lajin löytäjä oli Glen Guthrie. Laji nimettiin vuonna 2007 ja sai nimekseen Eotriceratopsin. Lajin nimesivät Xiao-Chun Wu, Donald B. Brinkman, David A. Eberth ja Dennis R. Braman. Ainoa nimetty laji on Eotriceratops xerinsularis.
Eotriceratops (vihreällä) ja Triceratops horridus (sinisellä) verrattuna aikuiseen ihmiseen.
Eotriceratopsin rekonstruoitu kallo.
Erkki Savolainen

Erkki Olavi Savolainen (21. elokuuta 1917 Helsinki – 26. joulukuuta 1993 Helsinki) oli suomalainen nyrkkeilijä. Hän edusti Suomea vuoden 1936 olympialaisissa Berliinissä kärpässarjassa (50,8 kg). Hän hävisi ensimmäisellä kierroksella Japanin Chiyoto Nakanolle äänin 2–1 ja sijoittui jaetulle 16. sijalle. Savolainen julistettiin aluksi ottelun voittajaksi äänin 2–1, mutta 15 minuuttia myöhemmin päätös muutettiin tekniseen virheeseen vedoten.
SM-kisoista Savolainen voitti kultaa 1936, hopeaa 1940 ja pronssia 1943. Hän otteli kolme maaottelua. Savolaisen veljet Matti ja Paavo olivat myös nyrkkeilijöitä, molemmat SM-mitalisteja ja maaotteluedustajia.
Erkki Setälä

| Erkki Vilhelm Setälä |
| --- | --- |

Henkilötiedot
Syntynyt: 4. huhtikuuta 1917 Helsinki
Kuollut: 27. toukokuuta 2013 (96 vuotta)
Sotilashenkilö
Palvelusmaa(t):   Suomi
Palvelusvuodet:  1939–1977
Komentajuudet:  Rajajääkäripataljoona 6 (1941–1944) Rajajääkärikoulu (1949–1953) Karjalan Jääkäripataljoona (1960–1962) Reserviupseerikoulu (1965–1968) Porin Prikaati (1968–1970) Kaakkois-Suomen sotilaslääni (1971–1977)
Taistelut ja sodat:  Talvisota, Jatkosota
Sotilasarvo:  Kenraaliluutnantti
Ylennykset:  vänrikki (1937)   luutnantti (1940)   kapteeni (1941)   majuri (1947)   everstiluutnantti (1957)   eversti (1962)   kenraalimajuri (1970)   kenraaliluutnantti (1974)
Erkki Vilhelm Setälä (4. huhtikuuta 1917 Helsinki – 27. toukokuuta 2013) oli suomalainen kenraaliluutnantti.
Setälä valmistui kadettikoulusta 1939 ja Sotakorkeakoulusta 1956. Talvisodassa hän toimi komppanianpäällikkönä Erill. Pataljoona 12:ssa. Välirauhan aikana hän toimi rajavartiostossa nuorempana upseerina. Jatkosodan alettua hän oli komppanianpäällikkönä JR 52:ssa. 1941–1944 hän komensi Rajajääkäripataljoona 6:tta ja jatkoi Rajavartiostossa sodan jälkeenkin. Rajajääkärikoulun johtajana Setälä toimi 1949–1953 ja työskenteli toimistoupseerina rajavartiostojen esikunnassa 1953–1955. Vuonna 1957 hän työskenteli Lapin rajavartioston komentajan apulaisena siirtyen vuosiksi 1958–1960 pääesikuntaan toimistopäälliköksi. Karjalan Jääkäripataljoonaa Setälä komensi 1960–1962. Pääesikunnassa osastopäällikkönä hän toimi 1962–1965. Vuosina 1965–1968 hän johti Reserviupseerikoulua. Porin prikaatia hän komensi 1968–1970. Jalkaväen tarkastajana Setälä työskenteli 1970–1971. Uransa lopuksi hän toimi Kaakkois-Suomen sotilasläänin komentajana 1971–1977.